CELEX: 32006R1183
Language: hu
Date: 2006-07-24 00:00:00
Title: A Tanács 1183/2006/EK rendelete ( 2006. július 24. ) a hasított kifejlett marhák közösségi osztályozási rendszeréről (kodifikált változat)

4.8.2006   
            
            
               HU
            
            
               Az Európai Unió Hivatalos Lapja
            
            
               L 214/1
            
         
      A TANÁCS 1183/2006/EK RENDELETE
   
   (2006. július 24.)
   a hasított kifejlett marhák közösségi osztályozási rendszeréről
   (kodifikált változat)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 37. cikkére,
   tekintettel a Bizottság javaslatára,
   tekintettel az Európai Parlament véleményére (1),
   tekintettel az Európai Gazdasági és Szociális Bizottság véleményére (2),
   mivel:
   
               (1)
            
            
               Az 1981. április 28-i, a hasított kifejlett marhák közösségi osztályozási rendszerének meghatározásáról szóló 1208/81/EGK tanácsi rendeletet (3) jelentősen módosították (4). Az áttekinthetőség és érthetőség érdekében ezt a rendeletet kodifikálni kell.
            
         
               (2)
            
            
               A hasított kifejlett marhák közösségi osztályozási rendszerét kell alkalmazni az árak jegyzésére, illetve a marha- és borjúhúságazaton belüli intervencióra.
            
         
               (3)
            
            
               A hasított kifejlett marhák osztályozásnak a húsosságon és a faggyússágon kell alapulnia; mivel e két feltétel együttes figyelembevétele lehetővé teszi a hasított testek osztályozását; mivel az ily módon minősített hasított testeket azonosítani kell.
            
         
               (4)
            
            
               Annak érdekében, hogy ezt a rendeletet a Közösségen belül mindenütt egységesen lehessen alkalmazni, rendelkezni kell a helyszíni ellenőrző vizsgálatokról, amelyeket egy közösségi ellenőrző bizottság végez,
            
         ELFOGADTA EZT A RENDELETET:
   1. cikk
   Ez a rendelet a kifejlett marhák hasított testére vonatkozó közösségi osztályozási rendszert határozza meg.
   2. cikk
   E rendelet alkalmazásában a következő meghatározásokat kell alkalmazni:
   a)   hasított test: az egész levágott állat teste kivéreztetve, kizsigerelve és megnyúzva a következőképpen előkészítve:
   fej és lábvégek nélkül; a fejet a tarkóizületnél kell a hasított testről leválasztani, míg a lábvégeket kéztő-kézközép, illetve lábtő-lábközép csontok közötti izületeknél leválasztva kell eltávolítani,
   a mellüregi és hasüregi szervek nélkül, vesével, vesefaggyúval, illetve medencei zsírszövettel együtt vagy azok nélkül,
   a nemi szervek és a hozzájuk tartozó izmok nélkül, valamint – nőivarú állatok esetében – a tőgy, illetve a tőgy zsírszövete nélkül;
   b)   hasított féltes: az a) pontban hivatkozott hasított testnek a gerincoszlop mentén, a nyak-, hát-, ágyéki, illetve keresztcsonti csigolyák, valamint a szegycsont és a szeméremcsonti összenövés közepén végzett szimmetrikus szétválasztásával nyert termék.
   3. cikk
   A piaci árak meghatározásának érdekében a hasított marhát a külső faggyú eltávolítása nélkül kell előkészíteni, a nyakat az állatorvosi követelményeknek megfelelően kell vágni, és:
   
               —
            
            
               vese, vesezsír, illetve medencei zsírszövet nélkül,
            
         
               —
            
            
               vékony, illetve vastag dagadó nélkül,
            
         
               —
            
            
               farok nélkül,
            
         
               —
            
            
               gerincoszlop nélkül,
            
         
               —
            
            
               a herezacskó faggyúja nélkül,
            
         
               —
            
            
               a lágyhús belső részének faggyúja nélkül,
            
         
               —
            
            
               a torkolati véna és a körülötte található zsír nélkül.
            
         A tagállamok ugyanakkor engedélyt kapnak, hogy ettől eltérő előkészítési módokat is elfogadjanak, ha ezt a referencia előkészítési mintát nem alkalmazzák.
   Ilyen esetekben az eltérő előkészítéstől a referencia előkészítés eléréséhez szükséges kiigazításokat a marha- és borjúhús piacának közös szervezéséről szóló, 1999. május 17-i 1254/1999/EK tanácsi rendelet (5) 43. cikkének (2) bekezdésében hivatkozott eljárás alapján kell meghatározni.
   4. cikk
   (1)   A vonatkozó intervenciós szabályok sérelme nélkül a kifejlett hasított szarvasmarhákat az alábbi kategóriákba kell sorolni:
   
               A.
            
            
               nem ivartalanított és kétévesnél fiatalabb növendék bikák hasított teste;
            
         
               B.
            
            
               egyéb nem ivartalanított hím állatok hasított teste;
            
         
               C.
            
            
               ivartalanított hím állatok hasított teste;
            
         
               D.
            
            
               olyan nőivarú szarvasmarhák hasított teste, amelyek már ellettek;
            
         
               E.
            
            
               egyéb nőivarú állatok hasított teste.
            
         A hasított testek kategóriáinak elkülönítésére alkalmazott szempontokat az 1254/1999/EK rendelet 43. cikkének (2) bekezdésében hivatkozott eljárás alapján kell meghatározni.
   (2)   A kifejlett szarvasmarhák hasított testének minősítését a következő tulajdonságok egymást követő felmérése alapján kell elvégezni:
   
               a)
            
            
               húsosság, az I. mellékletben meghatározottak szerint;
            
         
               b)
            
            
               faggyússág, a II. mellékletben meghatározottak szerint.
            
         (3)   Az I. mellékletben S betűvel jelölt húsossági osztályt a tagállamok – a már meglévő osztályoknál jobb minőségű húsossági osztály szabadon választható bevezetése révén (dupla izmú hasított testek) – egy bizonyos termelési forma jellemzőinek, illetve várt fejlődésének figyelembe vételére használhatják.
   Azok a tagállamok, amelyek élni kívánnak ezzel a lehetőséggel, erről értesítik a Bizottságot és a többi tagállamot.
   (4)   A tagállamok jogosultak az I., illetve a II. mellékletben előirányzott minden osztályt legfeljebb három további alosztályra felosztani.
   5. cikk
   (1)   A hasított testeket és féltesteket a vágást követően a lehető leghamarabb osztályozzák, és az ilyen osztályozást magán a vágóhídon végzik el.
   (2)   Az osztályozott hasított testeket, illetve féltesteket azonosítani kell.
   (3)   A jelöléssel való azonosítást megelőzően a tagállamoknak lehetőségük van a hasított testekről, illetve féltestekről a külső faggyú, eltávolíttatására, ha ezt a faggyússág indokolja.
   A külső faggyú eltávolítási feltételeinek alkalmazását az 1254/1999/EK rendelet 43. cikkének (2) bekezdésében hivatkozott eljárás alapján kell meghatározni.
   6. cikk
   (1)   A helyszíni ellenőrző vizsgálatokat egy közösségi ellenőrző bizottság végzi, amely a Bizottság szakértőiből és a tagállamok által kinevezett szakértőkből áll. Ez a bizottság jelentést tesz a Bizottságnak az elvégzett ellenőrzésekről.
   A Bizottság adott esetben megteszi a szükséges intézkedéseket annak érdekében, hogy a minősítést egyforma módon végezzék.
   Ezeket az ellenőrző vizsgálatokat a Közösség nevében végzik, amely egyúttal azok költségeit is viseli.
   (2)   Az első bekezdés alkalmazásáról szóló részletes szabályokat az 1254/1999/EK rendelet 43. cikkének (2) bekezdésében hivatkozott eljárás alapján kell meghatározni.
   7. cikk
   A húsossági és faggyússági osztályok meghatározására vonatkozó kiegészítő rendelkezéseket az 1254/199/EK rendelet 43. cikkének (2) bekezdésében hivatkozott eljárás alapján kell meghatározni.
   8. cikk
   Az 1208/81/EGK rendelet hatályát veszti.
   A hatályon kívül helyezett rendeletre történő utalásokat úgy kell tekinteni, mintha erre a rendeletre vonatkoznának és a IV. mellékletben foglalt megfelelési táblázattal összhangban kell alkalmazni.
   9. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. július 24-én.
      
         
            a Tanács részéről
         
         
            az elnök
         
         M. PEKKARINEN
         
      
   
   
      (1)  Az Európai Parlament 2006. április 27-i véleménye (a Hivatalos Lapban még nem tették közzé).
   
      (2)  HL C 65., 2006.3.17., 50. o.
   
      (3)  HL L 123., 1981.5.7., 3. o. Az 1026/91/EGK rendelettel (HL L 106., 1991.4.26., 2. o.) módosított rendelet.
   
      (4)  Lásd a III. mellékletet.
   
      (5)  HL L 160., 1999.6.26., 21. o. A legutóbb az 1913/2005/EK rendelettel (HL L 307., 2005.11.25., 2. o.) módosított rendelet.
   
      I. MELLÉKLET
      HÚSOSSÁG
      A hasított marha húsvonalainak fejlettsége, különösen a lényeges részeken (fartő, hát, lapocka)
      
                  Húsossági osztály
               
               
                  Leírás
               
            
                  S
                  kiváló
               
               
                  Minden húsvonal rendkívül domború; kivételesen jó izmoltság (dupla izmú hasított test)
               
            
                  E
                  kitűnő
               
               
                  Minden húsvonal domború vagy erősen domború; kivételesen jó izmoltság
               
            
                  U
                  nagyon jó
               
               
                  A húsvonalak egészében domborúak; igen jó izmoltság
               
            
                  R
                  jó
               
               
                  A húsvonalak egészében egyenesek; jó izmoltság
               
            
                  O
                  közepes
               
               
                  A húsvonalak egyenesek vagy homorúak; átlagos izmoltság
               
            
                  P
                  gyenge
               
               
                  Minden húsvonal homorú vagy egészen homorú; gyenge izmoltság
               
            
   
      II. MELLÉKLET
      A FAGGYÚSSÁG MÉRTÉKE
      A hasított test külsején és a mellüregben található faggyú mennyisége
      
                  Faggyússági osztály
               
               
                  Leírás
               
            
                  1
                  nagyon csekély
               
               
                  Faggyúval borítottság nincs vagy csekély
               
            
                  2
                  csekély
               
               
                  Enyhe faggyúsodás, a hús majdnem mindenütt látható
               
            
                  3
                  közepes
               
               
                  A hús a fartő és lapocka kivételével majdnem mindenütt faggyúval borított, a mellüregben kevés faggyúlerakódás
               
            
                  4
                  erős
               
               
                  A hús mindenütt faggyúval borított, a fartő és lapocka részben még mindig látható, a mellüregben kifejezett faggyúlerakódás
               
            
                  5
                  nagyon erős
               
               
                  A teljes hasított test faggyúval borított, a mellüregben is vastag faggyúlerakódás
               
            
   
      III. MELLÉKLET
      Hatályon kívül helyezett rendelet és annak módosításai
      
                  1208/81/EGK tanácsi rendelet
               
               
                  (HL L 123., 1981.5.7., 3. o.)
               
            
                  1026/91/EGK tanácsi rendelet
               
               
                  (HL L 106., 1991.4.26., 2. o.)
               
            
   
      IV. MELLÉKLET
      Megfelelési táblázat
      
                  1208/81/EGK rendelet
               
               
                  Ezen rendelet
               
            
                  1. cikk
               
               
                  1. cikk
               
            
                  2. cikk (1) bekezdés
               
               
                  2. cikk
               
            
                  2. cikk (1) bekezdés
               
               
                  3. cikk
               
            
                  3. cikk (1) bekezdés
               
               
                  4. cikk (1) bekezdés
               
            
                  3. cikk (2) bekezdés, első albekezdés
               
               
                  4. cikk (2) bekezdés
               
            
                  3. cikk (2) bekezdés, második és harmadik albekezdések
               
               
                  4. cikk (3) bekezdés, első és második albekezdések
               
            
                  3. cikk (3) bekezdés
               
               
                  4. cikk (4) bekezdés
               
            
                  4. cikk
               
               
                  5. cikk
               
            
                  5. cikk, első, második és harmadik albekezdések
               
               
                  6. cikk (1) bekezdés, első, második és harmadik bekezdések
               
            
                  5. cikk negyedik albekezdés
               
               
                  6. cikk (2) bekezdés
               
            
                  6. cikk első albekezdés
               
               
                  7. cikk
               
            
                  6. cikk, második, harmadik és negyedik albekezdések
               
               
                  —
               
            
                  —
               
               
                  8. cikk
               
            
                  7. cikk
               
               
                  9. cikk
               
            
                  I. és II. melléklet
               
               
                  I. és II. melléklet
               
            
                  —
               
               
                  III. melléklet
               
            
                  —
               
               
                  IV. melléklet